The Long and Winding Road

{{Infoboks musikk
| navn = «The Long and Winding Road»
| type = Singel
| b-side = «For You Blue»
| artist = The Beatles
| bilde = 
| album = Let It Be
| format = Vinyl (7")
| utgitt =  11. mai 1970
| innspilt =  Apple Studios31. januar 1969/1. april 1970
| sjanger = Barokkpop
| minutter = 3
| sekunder = 37
| plateselskap = Apple Records
| låtskriver = Lennon/McCartney
| produsent = George Martin/Phil Spector
| plassering =
| utgivelsesår = 1970
| forrige = «Let It Be»(1970)
| neste = «Got to Get You into My Life»(1970)
| anmeldelse = 
}}

«The Long and Winding Road» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 8. mai 1970 i Storbritannia på albumet Let It Be (som ble utgitt ti dager senere i USA).Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201 11. mai 1970 ble «The Long and Winding Road» utgitt som A-side singel i USA (med «For You Blue» på B-siden). Singlen nådde førsteplass på hitlister som Billboard, Cashbox og Record World i samme land.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 351

 Bakgrunn 

«The Long and Winding Road» ble skrevet høsten 1968 mens gruppen slet med interne problemer i forbindelse med innspillingen av The Beatles. Teksten er en refleksjon over hvordan ting hadde utviklet seg i negativ retning mellom fire menn som en gang i tiden var nære kamerater. McCartney tenkte på Ray Charles sin sangstil da han komponerte sangen.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 539Turner, Steve (2009) The Stories Behind the Songs 1967 – 1970 Carlton Books Limited ISBN 978-1-847-32268-5 s. 117

 Get Back Sessions – januar 1969 

De tidligste opptakene som finnes av «The Long and Winding Road», stammer fra 7. januar. McCartney sitter ved et piano og spiller den for kamerateamet mens han venter på at John Lennon, George Harrison og Ringo Starr skal dukke opp. Han sneier også så vidt innom sangen mens de øver på «Maxwell's Silver Hammer»Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters. New York City, St. Martin's Press ISBN 0-312-15534-4 s. 79/80/96

8. januar presenterer McCartney sangen for de andre i gruppen mens de øver på «I Me Mine». Litt senere lærer han den bort til Harrison og Starr, mens Lennon er opptatt med å snakke med filmfolkene om en potensiell fremtidig konsert. Kun et vers med tekst er ferdig på dette stadiet. Dagen etter spiller McCartney den mens han venter på at de andre skal dukke opp, mens 10. januar spiller han den også alene mot slutten av dagen etter at Harrison har forlatt gruppen midlertidig grunnet uoverenstemmelser med Lennon og McCartney.Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters s. 129/135/140/142/143/175

26. januar er gruppen i Apple Studios og forsøker seg blant annet på «The Long and Winding Road», men det ender opp i tøyse-versjoner i stedet. Enkelte klipp fra dette, ble med i filmen Let It Be. De forsøker seg også litt på sangen både 27. og 28. januar.Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters s. 278/279

31. januar gjør de endelig ordentlige forsøk på å få til sangen. Lennon spilte bass og Harrison elektrisk gitar via en Leslie forsterker.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 170 En komplett tagning ble valgt ut av Glyn Johns til det planlagte, men forkastete albumet Get Back (se «Don't Let Me Down» for mer informasjon) og Anthology 3 i 1996. McCartney synger begge mellomvers her. En senere tagning fra 31. januar ble med i sin helhet i filmen Let It Be. Her spiller Billy Preston en orgelsolo over andre mellomvers.Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters s. 307/308

17. november 2003 ble Let It Be... Naked utgitt. Her sammenklippet de de to nevnte versjonene fra 31. januar. Koblepunktet inntraff da Preston startet sin orgelsolo.

1. april 1970 hadde Phil Spector leiet inn 50 musikere/korister til pålegg på blant annet «The Long and Winding Road». Arrangementet var på forhånd skrevet av  Richard Hewson. Resultatet av den innspillingsøkten kom ut på albumet Let It Be. McCartneys vokal og piano høres, mens Lennons bass og Harrisons gitar er nesten «begravet» ned i miksen.Lewisohn, Mark (1988). The Beatles Recording Sessions s. 198/199 McCartney likte overhodet ikke denne versjonen med strykere, blåsere og kor. Han hevdet at dette ble gjort uten hans vitende.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 578MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 272Lewisohn, Mark (1988). The Beatles Recording Sessions s. 199

 Musikere og instrumenter 

Paul McCartney: piano, vokal
John Lennon: bass
George Harrison: elektrisk gitar
Ringo Starr: trommer
(musikere ukjent): 18 fioliner
(musikere ukjent): 4 bratsjer
(musikere ukjent): 4 celloer
(musikere ukjent): 3 trompeter
(musikere ukjent): 3 tromboner
(musiker ukjent): 1 harpe
(musikere ukjent): 2 gitarer
(sangere ukjent): 14 koriser

 «The Long and Winding Road» på samlealbum 1967 – 1970 – utgitt  2. april 1973 og  19. april 1973.Beatles diskografi med utgivelsesdatoer.Love Songs – utgitt 21. oktober 1977.The Beatles Ballads – utgitt 14. oktober 1980.20 Greatest Hits – utgitt 11. oktober 1982. (kun utgitt på den amerikanske varianten)1'' – utgitt 13. november 2000.

 «The Long and Winding Road»-versjoner utgitt offisielt med Paul McCartney 

Paul McCartney har spilt «The Long and Winding Road» på konserter og første gang han gjorde det var 9. september 1975 i Southampton.Informasjon fra Paul McCartneys offisielle webside
 Albumtittel:  Utgivelsesdato: Wings Over America  10. desember 1976 Give My Regards to Broad Street  22. oktober 1984 Tripping the Live Fantastic  29. oktober 1989 Back in the U.S.  11. november 2002 Back in the World  17. mars 2003 Live 8 (DVD)  7. november 2005 Good Evening New York City  17. november 2009

Referanser

 Eksterne lenker 
 Sangteksten  (presentert på The Beatles' offisielle webside).

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1970
Kategori:Britiske sanger
Kategori:Sanger produsert av Phil Spector